CELEX: 31999L0100
Language: et
Date: 1999-12-15 00:00:00
Title: Komisjoni direktiiv 1999/100/EÜ, 15. detsember 1999, millega kohandatakse nõukogu direktiivi 80/1268/EMÜ, mis käsitleb mootorsõidukite süsinikdioksiidi heitmeid ja kütusekulu, tehnika arengugaEMPs kohaldatav tekst.

Tähtis õiguslik teade

|

31999L0100

Euroopa Liidu Teataja L 334 , 28/12/1999 Lk 0036 - 0040

		Komisjoni direktiiv 1999/100/EÜ,15. detsember 1999,millega kohandatakse nõukogu direktiivi 80/1268/EMÜ, mis käsitleb mootorsõidukite süsinikdioksiidi heitmeid ja kütusekulu, tehnika arenguga(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 98/91/EÜ, [2] eriti selle artikli 13 lõiget 2,võttes arvesse nõukogu 16. detsembri 1980. aasta direktiivi 80/1268/EMÜ mootorsõidukite süsinikdioksiidi heitmete ja kütusekulu kohta, [3] viimati muudetud komisjoni direktiiviga 93/116/EÜ, [4] eriti selle artiklit 3ning arvestades, et:(1) direktiiv 80/1268/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 70/156/EMÜ. Sellest tulenevalt kohaldatakse käesoleva direktiivi suhtes direktiivi 70/156/EMÜ sõidukisüsteeme, osasid ja eraldi seadmestikke käsitlevaid sätteid;(2) Euroopa Parlamendi ja nõukogu 13. oktoobri 1998. aasta direktiiviga 98/69/EÜ (mootorsõidukite heitgaaside tekitatud õhusaaste vastu võetavate meetmete kohta ja nõukogu direktiivi 70/220/EMÜ muutmise kohta) [5] muudeti I tüübi katsetuse heitmete mõõtmise tsüklit, kaotades sellest katse alguses ettenähtud mootori tühikäigu 40 sekundit. Seetõttu tuleb vastavalt muuta direktiivi 80/1268/EMÜ süsinikdioksiidi heitmete ja kütusekulu mõõtmise katsetsüklit;(3) sõiduautode süsinikdioksiidi heitmete vähendamist käsitleva ühenduse strateegia raames toimuva seire eesmärgil on asjakohane viia direktiivi 80/1268/EMÜ uued tehnilised nõuded seoses gaaskütusel (veeldatud naftagaasil või maagaasil) töötavate sõidukite süsinikdioksiidi heitmete ja kütusekulu mõõtmisega. Sellega seoses on vaja täita Ühinenud Rahvaste Organisatsiooni Euroopa Majanduskomisjoni eeskirjaga nr 101 [6] vastu võetud tehnilisi nõudeid;(4) käesolevas direktiivis ettenähtud meetmed on kooskõlas direktiiviga 70/156/EMÜ asutatud tehnika arengule kohandamise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 80/1268/EMÜ I ja II lisa muudetakse kooskõlas käesoleva direktiivi lisaga.Artikkel 21. Alates 1. jaanuarist 2000 ei tohi liikmesriigid süsinikdioksiidi heitmete või kütusekuluga seotud põhjustel:- keelduda andmast ühelegi konkreetsele mootorsõidukitüübile EÜ tüübikinnitust vastavalt direktiivi 70/156/EMÜ artikli 4 lõikele 1 või- keelduda siseriikliku tüübikinnituse andmisest või- keelata sõidukite registreerimist, müüki või kasutuselevõtmist vastavalt direktiivi 70/156/EMÜ artiklile 7,kui heitmete ja kütusekulu näitajad on kindlaks määratud käesoleva direktiiviga muudetud direktiivi 80/1286/EMÜ nõuete kohaselt.2. Liikmesriigid ei tohi alates 1. jaanuarist 2000 M1-kategooria sõidukitele, nagu on määratletud direktiivi 70/156/EMÜ II lisa A jaos, välja arvatud sõidukid täismassiga üle 2500 kg, ning alates 1. jaanuarist 2001 M1-kategooria sõidukitele täismassiga üle 2500 kg:- anda EÜ tüübikinnitust vastavalt direktiivi 70/156/EMÜ artikli 4 lõikele 1 ning- peavad keelduma siseriikliku tüübikinnituse andmisest, välja arvatud juhud, kui kohaldatakse direktiivi 70/156/EMÜ artikli 8 lõike 2 sätteid,sõidukitüübile, mille heitmete ja kütusekulu näitajad ei ole kindlaks määratud vastavalt käesoleva direktiiviga muudetud direktiivi 80/1286/EMÜ nõuetele.3. Liikmesriigid käsitlevad alates 1. jaanuarist 2001 uute M1-kategooria sõidukitele antud, nagu on määratletud direktiivi 70/156/EMÜ II lisa A jaos, välja arvatud sõidukid täismassiga üle 2500 kg, ning alates 1. jaanuarist 2002 M1-kategooria üle 2500 kg täismassiga sõidukitele antud:- direktiivi 70/156/EMÜ sätete kohaselt koostatud uute sõidukite vastavussertifikaate kehtetuna selle direktiivi artikli 7 lõike 1 kohaldamisel ja- keelduvad selliste uute sõidukite registreerimisest, müügist ja kasutuselevõtmisest, millega ei ole kaasas direktiivi 70/156/EMÜ kohaseid vastavussertifikaate, välja arvatud juhud, kui kohaldatakse direktiivi 70/156/EMÜ artikli 8 lõike 2 sätteid,kui heitmete ja kütusekulu näitajad ei ole kindlaks määratud käesoleva direktiiviga muudetud direktiivi 80/1286/EMÜ nõuete kohaselt.Artikkel 31. Liikmesriigid jõustavad käesoleva direktiivi järgimiseks vajalikud õigus- ja haldusnormid 31. detsembriks 1999. Liikmesriigid teatavad nendest viivitamata komisjonile.Kui liikmesriigid võtavad need normid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.Artikkel 4Käesolev direktiiv jõustub kolmandal päeval pärast selle avaldamist Euroopa Ühenduste Teatajas.Artikkel 5Käesolev direktiiv on adresseeritud liikmesriikidele.Brüssel, 15. detsember 1999Komisjoni nimelkomisjoni liigeErkki Liikanen[1] EÜT L 42, 23.2.1970, lk 1.[2] EÜT L 11, 16.1.1999, lk 25.[3] EÜT L 375, 31.12.1980, lk 36.[4] EÜT L 329, 30.12.1993, lk 39.[5] EÜT L 350, 28.12.1998, lk 1.[6] ÜRO Euroopa Majanduskomisjoni eeskiri nr 101 (E/ECE/324-E/ECE/TRANS/505/Rev. 2/Add. 100), muudetud.--------------------------------------------------LISADIREKTIIVI 80/1268/EMÜ I JA II LISA MUUDATUSEDI lisa muudetakse järgmiselt.1. Punkt 4.1 asendatakse järgmisega:"4.1. Süsinikdioksiidi heitmeid mõõdetakse linna- ja linnavälist sõitu simuleeriva katsetsükli ajal, nagu on kirjeldatud viimati muudetud direktiivi 70/220/EMÜ III lisa 1. liites."2. Punkt 4.4 asendatakse järgmisega:"4.4. Katsekütus4.4.1. Bensiinil ja diislikütusel töötavad sõidukidKatsetamisel kasutatakse asjakohaseid etalonkütuseid, nagu on määratletud viimati muudetud direktiivi 70/220/EMÜ IX lisas.4.4.2. Veeldatud naftagaasil või maagaasil töötavad sõidukidVeeldatud naftagaasi või maagaasi puhul tuleb kasutada kütust, mille tootja on valinud kasuliku võimsuse mõõtmiseks direktiivi 80/1269/EMÜ I lisa kohaselt. Valitud kütus tuleb märkida teatisesse, nagu on määratletud II lisas.4.4.3. Punktis 4.3 nimetatud arvutuses kasutatakse järgmisi kütusekarakteristikuid:a) tihedus: mõõdetakse etalonkütuses ISO 3675 kohaselt või samaväärse meetodi kohaselt; bensiini ja diislikütuse puhul kasutatakse temperatuuril 15 °C mõõdetud tihedust; veeldatud naftagaasi ja maagaasi puhul kasutatakse järgmisi etalontihedusi:veeldatud naftagaas: 0,538 kg/lmaagaas: 0,654 kg/m3 [1]b) vesiniku ja süsiniku suhe: kasutatakse järgmisi kindlaksmääratud väärtusi:bensiin: 1,85diislikütus: 1,86veeldatud naftagaas: 2,525maagaas: 4,00maagaas (muud süsivesinikud kui metaan): 2,93"3. Punkti 5.1.4 teine lõik asendatakse järgmisega:"Tootja taotluse korral võib ottomootoriga sõidukid eelkonditsioneerida viimati muudetud direktiivi 70/220/EMÜ VI lisa punktis 5.2.1 ettenähtud menetluse kohaselt. Diiselmootorga sõidukid võib eelkonditsioneerida sama direktiivi III lisa punktis 5.3 ettenähtud menetluse kohaselt."4. Punkt 6.1 asendatakse järgmisega:"6.1. KatsetsükkelKatsetsükli, kaasa arvatud I osa (linnasõit) ja II osa (linnaväline sõit), kirjeldus on esitatud viimati muudetud direktiivi 70/220/EMÜ III lisa 1. liites. Süsinikdioksiidi mõõtmisel kohaldatakse kõiki käesolevas liites sisalduvaid sõidueeskirju."5. Punkt 6.3.1 asendatakse järgmisega:"6.3.1. Dünamomeetri koormuse ja inertsi korrigeerimised määratakse kindlaks viimati muudetud direktiivi 70/220/EMÜ III lisa 1. liites määratletu kohaselt."6. Punktid 6.3.2 ja 6.3.3 tunnistatakse kehtetuks.7. Punkti 6.4.1.3 muudetakse järgmiselt:"…Lahjendusaste arvutatakse järgmiselt:bensiin ja diislikütus DF = 13,4COC+CCO10-4veeldatud naftagaas DF = 11,9COC+CCO10-4maagaas DF = 9,5COC+CCO10-4kus…"8. Punkt 7.2 asendatakse järgmisega:"7.2. Kütusekulu, väljendatuna liitrites 100 km kohta (bensiin, veeldatud naftagaas või diislikütus) või kuupmeetrites (m3)100 km kohta (maagaas), arvutatakse järgmise valemi abil: [2]a) bensiinil töötavad ottomootoriga sõidukid:FC =×CO2b) veeldatud naftagaasil töötavad ottomootoriga sõidukid:FC=×0,273×CO2Kui katses kasutatava kütuse koostis erineb kütuse standardkulu arvutamisel kasutatavast kütusekoostisest, siis võib tootja taotlusel kasutada järgmist paranduskoefitsienti cf:FC=×cf ×0,273×C0Kasutada lubatud paranduskoefitsient cf määratakse järgmiselt:cf = 0,825 + 0,0693×nactual,kusnactual = kasutatud kütuse tegelik H/C suhec) maagaasil töötavad ottomootoriga sõidukid:FC=×0,273×CO2d) diiselmootoriga sõidukid:FC =×0,273×C02Nendes valemites:FC = kütusekulu liitrites 100 km kohta (bensiin, veeldatud naftagaas või diislikütus) või kuupmeetrites (m3)100 km kohta (maagaas)THC = kogu mõõdetud süsivesinike heitkogus, g/kmCO = mõõdetud süsinikmonooksiidi heitkogus, g/kmCO2 = mõõdetud süsinikdioksiidi heitkogus, g/kmD = katsekütuse tihedus temperatuuril 15 °C."9. Punkt 9.1.1.2.4 asendatakse järgmisega:"9.1.1.2.4. Katsetamisel kasutatakse viimati muudetud direktiivi 70/220/EMÜ IX lisas kirjeldatud etalonkütuseid."II lisa muudetakse järgmiselt:1. Addendumi punkt 1.7 asendatakse järgmisega:+++++ TIFF +++++2. Addendumi lõppu lisatakse järgmised joonealused märkused:"(4) Korratakse bensiini ja gaaskütusega, kui sõiduk töötab nii bensiinil kui gaaskütusel. Sõidukeid, mis võivad kütusena kasutada nii bensiini kui gaaskütust, aga mille bensiinisüsteem on paigaldatud ainult avarii või käivitamise jaoks ja mille bensiinipaak ei mahuta rohkem kui 15 liitrit bensiini, loetakse katses ainult gaaskütusel töötavateks sõidukiteks.((5)) Maagaasil töötavate sõidukite puhul asendatakse väljend "l/100 km" väljendiga "m3/100 km"."[1] Etalonkütuste G20 ja G23 keskmine väärtus temperatuuril 15 °C.[2] Korratakse bensiini ja gaaskütusega, kui sõiduk töötab nii bensiinil kui gaaskütusel. Sõidukeid, mis võivad kütusena kasutada nii bensiini kui gaaskütust, aga mille bensiinisüsteem on paigaldatud ainult avarii või käivitamise jaoks ja mille bensiinipaak ei mahuta rohkem kui 15 liitrit bensiini, loetakse katses ainult gaaskütusel töötavateks sõidukiteks.--------------------------------------------------